  Наталья Тетерина 2018-тӥ арын ньыль толэзь ӵоже Удмуртиын 5 сюрс 507 пинал вордскиз. Кылем арен ӵошатыса, со 397 нылпилы ӧжытгес. Та вакытэ ик улонысь кошкиз 6 сюрс 323 адями (кылем арлэсь 16 муртлы ичигес). Со сярысь Удмуртстатлэн пресс-службаез ивортэ. Удмурт Элькунын ялан улӥсь калыклэн лыдэз туэ ньыль толэзь ӵоже 2 сюрс 90 адямилы кулэсмиз. Кылем арысь та вакытэн ик ӵошатыса, со 692 адямилы тросгес.  2018-тӥ арын 1-тӥ толшорлы Удмуртиын 1 миллион 513 сюрс улӥсьёс пусъемын. Со пӧлысь карын улӥсьёс — 995 сюрс 700 адями,  гуртын улсьёс — 517 сюрс 300. Пусъемын, толшорысен оштолэзёзь 2 сюрс 47 семья кылдытэмын юнматэмын. Кылем арын сярысь 313-лы ӧжытгес. Нош люкиськемъёслэн лыдзы 29-лы йылӥз — 1 сюрс 699 учыр. Ар кутсконысен элькунэ 3 сюрс 553 адями лыктӥз, нош палэнэ 4 сюрс 827 адями кошкиз.  Тодэ вайытом, 12-тӥ инвожолы — Ижкарлэн нуналэзлы — Удмуртстат элькунлэн шоркараз улӥсьёсъя лыдпусъёсты шараяз. Тегъёс: Удмуртстат нылпиос Удмуртия Мерлык лыдпусъёс  